《和紫虚丹房二十首 其十三》
明代·程通

林花雨过锦成机，岩壑云生石有衣。烟外数村牛马息，天中双有凤凰飞。

清朝蜃气连沧海，薄暮钟声出翠微。几度倚阑吟望处，翛然得意竟忘归。

作者简介：（1364—1403）明徽州府绩溪人，字彦亨。洪武二十三年举人。授辽府纪善。建文初，燕王兵起，随辽王南归京师，上封事，陈备御策，进左长史。永乐初，从辽王徙荆州。旋上封事被发，下狱死。